আজিজুল হাকিম থাকেন মিরপুরের ১১ নম্বরে। বেসরকারি এই চাকরিজীবী গতকালই জানতেন সকাল থেকে রাতঅবধি গ্যাস থাকবে না। ফলে ভাত রান্না করে রেখেছিলেন। কিন্তু অফিস থেকে বাসায় ফিরে বিধিবাম। খাবার নষ্ট হয়ে গেছে। ফ্রিজে রেখেও কাজ হয়নি। এতেই শেষ নয়, মিরপুরের স্বনামধন্য রাব্বানী হোটেলে বিরিয়ানি কিংবা খিচুরি শেষ হয়ে গেছে। আশপাশের দোকানগুলো কাস্টমারেরর চাপে দাম বাড়িয়েছে। বাধ্য হয়েই ডাল-রুটি খেয়েছেন তিনি।